Kuncsorba Községi Önkormányzat

P O L G Á R M E S T E R É T Ő L

Kuncsorba, Dózsa György út 26.

Tel: 56/590-380 Fax: 56/590-385

E-mail: csorbaph@t-online.hu

**E L Ő T E R J E S Z T É S**

**Közös önkormányzati hivatal alakításáról és fenntartásáról szóló megállapodás módosításáról**

Tisztelt Képviselő-testület!

Polgármesteri és jegyzői egyeztetés során megállapítottuk, hogy a közös hivatalt érintő megállapodásunk némi finomításra és kiegészítésre szorul. A módosítás zömében technikai jellegű. Leglényegesebb módosítási javaslatunk az, hogy a közös hivatal finanszírozását ketté kell választani. A két „csomag” lényege a következő: A központi költségvetés által biztosított finanszírozás gyakorlatilag a személyi juttatásokat és járulékait sem fedezi. Ehhez és a működéshez elengedhetetlenül szükséges felhasználói programok és dokumentumok beszerzéséhez közös megállapodásunk alapján lakosságszám arányos hozzájárulást biztosítunk.

A másik elem a kirendeltség épületének fenntartása. Itt keletkeznek olyan költségek, amelyeket teljesen fölösleges hozzájárulásként átutalni a közös hivatalhoz, hiszen például a közüzemi számlák címzettjei az önkormányzatok. Továbbá célszerű külön kezelni a kirendeltségekbe beszerzésre kerülő különböző berendezéseket, technikai eszközöket, papírt, stb.

Mindezek alapján javasoljuk a megállapodás alábbiak szerinti módosítását.

**\_\_/2015. (II. 24.) önkormányzati határozat**

**Közös önkormányzati hivatal alakításáról és fenntartásáról szóló megállapodás módosításáról**

Kuncsorba Községi Önkormányzat Képviselő-testülete

1. a Tiszatenyői Közös Önkormányzati Hivatal alakításáról és fenntartásáról szóló megállapodásánakmódosítását jelen határozat 1. számú mellékletében, a módosításokkal egységes szerkezetbe foglalt Társulási Megállapodást jelen határozat 2. számú mellékletében foglaltak szerint elfogadja.
2. Felhatalmazza Rédai János polgármestert a Társulási Megállapodás módosításának és a módosításokkal egységes szerkezetbe foglalt szövegének aláírására

Határidő: 2015. február 28.

Felelős: Rédai János polgármester

Erről értesülnek:

Rédai János polgármester helyben

Képviselő-testület tagjai helyben

Hegedűs László jegyző helyben

Kazinczi István polgármester Tiszatenyő

Török Tamás polgármestere Örményes

Irattár

Kuncsorba, 2015. február 24.

Rédai János

polgármester

**\_\_\_\_/2015. (II. 24.) önkormányzati határozat 1. számú melléklete**

**MegÁllapodás**

**Közös Önkormányzati Hivatal ALAKításáról és fenntartásáról**

**MÓDOSÍTÁS**

**Tiszatenyő Községi Önkormányzat Képviselő-testülete**,

**Örményes Községi Önkormányzat Képviselő-testülete,**

**Kuncsorba Községi Önkormányzat Képviselő-testülete**

a Közös Önkormányzati Hivatal ALAKításáról és fenntartásáról szóló megállapodásukat (továbbiakban: MEGÁLLAPODÁS) 2015. január 1. hatállyal az alábbiak szerint módosítják:

* 1. A MEGÁLLAPODÁS bevezető részében a „Fürj Jánosné” szövegrész helyébe a „Török Tamás” szövegrész kerül.
	2. A MEGÁLLAPODÁS 4. pontjának 4.1 alpontjában szereplő „felmerülő működési és fenntartási” szövegrész helyébe a „működéshez szükséges felhasználói programok és dokumentumok” szövegrész kerül.
	3. A MEGÁLLAPODÁS 4. pontjának 4.2 alpontjában szereplő „működési és fenntartási kiadások” szövegrész helyébe a „működéshez szükséges felhasználói programok és dokumentumok kiadásainak” szövegrész kerül.
	4. A MEGÁLLAPODÁS 4. pontja az alábbi 4.3 alponttal egészül ki:

„4.3 **Tiszatenyő Községi Önkormányzat Képviselő-testülete, Örményes Községi Önkormányzat**

 **Képviselő-testülete és Kuncsorba Községi Önkormányzat Képviselő-testülete** saját költségvetése terhére biztosítja a saját településén lévő kirendeltség épülete és annak berendezéseinek, technikai eszközeinek beszerzési, fenntartási, felújítási költségeit. (Különösen a közüzemi díjakat.)”

1. A MEGÁLLAPODÁS 6. pontjában szereplő „70000052-10801091-00000000” szövegrész helyébe „\_\_\_\_\_\_\_\_-\_\_\_\_\_\_\_\_-\_\_\_\_\_\_\_\_” szövegrész kerül.
2. A MEGÁLLAPODÁS 10. pontjának 10.1 alpontjában szereplő „10,05 fő” szövegrész helyébe a „mindenkori központi költségvetésben meghatározott létszám.” szövegrész kerül.
3. A MEGÁLLAPODÁS 10. pontjának 10.2 alpontjában szereplő „14,00 fő” szövegrész helyébe a „Képviselő-testületek által egyeztetett létszám” szövegrész kerül.

Kelt: Tiszatenyő, 2015. február 28.**ZÁRADÉK**

A **Közös Önkormányzati Hivatal ALAKításáról és fenntartásáról** szóló társulási megállapodás módosítását a fenntartó Önkormányzatok Képviselő-testületei 2015. január 1. napi hatállyal az alábbi testületi üléseiken hagyták jóvá:

Tiszatenyő Község Önkormányzatának Képviselő-testülete \_\_2015.(II. 26.) számú határozat,

Örményes Község Önkormányzatának Képviselő-testülete \_\_/2015.(II. 25.) számú határozat,

Kuncsorba Község Önkormányzatának Képviselő-testülete \_\_/2015.(II. 24.) számú határozat.

|  |  |  |
| --- | --- | --- |
| **Kazinczi István** | **Rédai János** | **Török Tamás** |
| PolgármesterTiszatenyő KözségÖnkormányzata | PolgármesterKuncsorba KözségÖnkormányzata | PolgármesterÖrményes KözségÖnkormányzata |

**\_\_\_\_/2015. (II. 24.) önkormányzati határozat 2. számú melléklete**

**MegÁllapodás**

**Közös Önkormányzati Hivatal ALAKításáról és fenntartásáról**

**Tiszatenyő Községi Önkormányzat Képviselő-testülete**

(Tiszatenyő, Alkotmány út 26.; képviseli: **Kazinczi István polgármester**

Mötv. 146. § (3) bekezdése alapján megállapított lakosságszám 2010. január 1. napján: **1817 fő**),

**Örményes Községi Önkormányzat Képviselő-testülete**

(Örményes, Arany János út 16.; képviseli: **~~Fürj Jánosné~~ Török Tamás polgármester**

Mötv. 146. § (3) bekezdése alapján megállapított lakosságszám 2010. január 1. napján: **1142 fő**) és

**Kuncsorba Községi Önkormányzat Képviselő-testülete**

(Kuncsorba, Dózsa Gy. út 26.; képviseli: **Rédai János polgármester**

Mötv. 146. § (3) bekezdése alapján megállapított lakosságszám 2010. január 1. napján: **688 fő**)

a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 85.§-ban foglalt felhatalmazással élve igazgatási feladataik ellátására Közös Önkormányzati Hivatalt alakítanak és tartanak fenn 2013. március 1. napjától az alábbi feltételek szerint.

1. A Közös Önkormányzati Hivatal hivatalos megnevezése (Mötv. 84. § (5) bek. b) pont:

**Tiszatenyői Közös Önkormányzati Hivatal**

Közös Önkormányzati Hivatal székhelye: Tiszatenyő, Alkotmány út 26.

2. A Képviselő-testületek megállapodnak (Mötv. 85. § (9) bek.), hogy 2013. március 1. napjától a Közös Önkormányzati Hivatal Örményes községben az Arany János út 16. szám alatt állandó jelleggel „**Tiszatenyői Közös Önkormányzati Hivatal Örményesi Kirendeltsége**” elnevezéssel, Kuncsorba községben a Dózsa Gy. út 26. szám alatt állandó jelleggel „**Tiszatenyői Közös Önkormányzati Hivatal Kuncsorbai Kirendeltsége**” elnevezéssel kirendeltséget működtet az összes Örményes és Kuncsorba települést érintő hatósági, önkormányzati ügyek helyben történő intézése céljából. A kirendeltségek a Tiszatenyői Közös Önkormányzati Hivatal csoportjaként működnek, mint szervezeti egységek.

3. A Képviselő-testületek kijelentik továbbá, hogy az igazgatási munka ellátásához szükséges személyi és tárgyi feltételeket az érintett településeken biztosítják. (Mötv. 85. (8) bek.)

4. A Közös Önkormányzati Hivatal működési és fenntartási költségeit a Képviselő-testületek együttes ülésen határozzák meg. A Képviselő-testületek kijelentik, hogy a Közös Önkormányzati Hivatal fenntartásának költségeihez az alábbiak szerint járulnak hozzá.

* 1. A Közös Önkormányzati Hivatalt illető állami támogatás lehívására és felhasználására a Tiszatenyői Közös Önkormányzati Hivatal **Tiszatenyői Székhelye** jogosult azzal, hogy a mindenkori költségvetési törvényben meghatározott és jogosultsági feltételek alapján lehívható alap- és ösztönző hozzájárulást a Közös Önkormányzati Hivatal és Kirendeltségei valamennyi köztisztviselőjének és közszolgálati ügykezelőjének személyi juttatásaira és a munkaadót terhelő járulékok kiadásaira, továbbá a ~~felmerülő működési és fenntartási~~ működéshez szükséges felhasználói programok és dokumentumok költségeire fordítja. (Mötv. 84. § (4) bek.)
	2. **Tiszatenyő Községi Önkormányzat Képviselő-testülete, Örményes Községi Önkormányzat Képviselő-testülete és Kuncsorba Községi Önkormányzat Képviselő-testülete** saját költségvetése terhére lakosságszám-arányosan biztosítja a Tiszatenyői Közös Önkormányzati Hivatalban dolgozó valamennyi köztisztviselő és közszolgálati ügykezelő személyi juttatásai és a munkaadót terhelő járulékok kiadásai, továbbá a székhelyen és a kirendeltségeken felmerülő ~~működési és fenntartási~~ működéshez szükséges felhasználói programok és dokumentumok kiadás~~o~~ainak azon részét, melyet a mindenkori költségvetési törvény alapján az Állam nem finanszíroz.
	3. **Tiszatenyő Községi Önkormányzat Képviselő-testülete, Örményes Községi Önkormányzat Képviselő-testülete és Kuncsorba Községi Önkormányzat Képviselő-testülete** saját költségvetése terhére biztosítja a saját településén lévő kirendeltség épülete és annak berendezéseinek, technikai eszközeinek beszerzési, fenntartási, felújítási költségeit. (Különösen a közüzemi díjakat.)
1. A Közös Önkormányzati Hivatal szervezetére, működésére vonatkozó szabályokat (TKÖHSZMSZ) a jegyző készíti el, az a megállapodó felek – képviselő-testületi határozatban jóváhagyott – egyetértésével válik hatályossá.

A Közös Önkormányzati Hivatal Ügyrendjét, mely a TKÖHSZMSZ melléklete, Tiszatenyő Községi Önkormányzat Képviselő-testülete fogadja el és hagyja jóvá Kuncsorba Község Önkormányzatának Képviselő-testülete és Örményes Község Önkormányzatának Képviselő-testülete előzetes írásbeli véleményének kikérésével.

A Kirendeltség működtetésével, valamint a jegyző ügyfélfogadási rendjének kialakításával kapcsolatban előzetesen ki kell kérni Kuncsorba Község Önkormányzata Képviselő-testületének és Örményes Község Önkormányzata Képviselő-testületének írásbeli véleményét.

1. Megállapodó felek úgy döntenek, hogy a 4. pontban meghatározott módon megállapított költség-hozzájárulásaikat a Közös Önkormányzati Hivatal számlájára utalják át 12 egyenlő részletben előre, minden hónap 10. napjáig.

Számlaszáma: ~~70000052-10801091-00000000~~ \_\_\_\_\_\_\_\_-\_\_\_\_\_\_\_\_-\_\_\_\_\_\_\_\_

Megnevezése: Tiszatenyői Közös Önkormányzati Hivatal fizetési számla

A települések polgármesterei a hozzájárulás összegét havonta tartoznak átutalni a Közös Önkormányzati Hivatal számlájára.

1. A Tiszatenyői Közös Önkormányzati Hivatal esetleges megszüntetéséről a Képviselő-testületek az általános önkormányzati választások napját követő hatvan napon belül állapodnak meg. (Mötv. 85. § (3) bek.)
2. A Közös Önkormányzati Hivatalt a jegyző vezeti. (Mötv. 81. § (1) bek.) A jegyzői kinevezéshez és felmentéshez Tiszatenyő, Örményes és Kuncsorba települések polgármestereinek lakosságszám-arányos, többségi döntése szükséges. (Mötv. 83. § b) pont)
3. A jegyző tekintetében az egyéb munkáltatói jogokat Tiszatenyő község polgármestere gyakorolja. (Mötv. 83. § b) pont)
4. **A Tiszatenyői Közös Önkormányzati Hivatal**
	1. Állam által támogatott elismert hivatali létszáma: ~~10,05 fő.~~ mindenkori központi

költségvetésben

meghatározott létszám.

* 1. Képviselő-testületek által engedélyezett létszáma (Mötv 85. § (6) bek.: ~~14,00 fő.~~

Képviselő-testületek által

egyeztetett létszám

1. A Tiszatenyői Közös Önkormányzati Hivatal köztisztviselői és közszolgálati ügykezelői tekintetében a munkáltatói jogköröket a jegyző gyakorolja. (Mötv. 81. § (3) bek. b) pont)
2. A jegyző vagy megbízottja köteles mindegyik Képviselő-testület ülésén részt venni és ott a szükséges tájékoztatást megadni. (Mötv. 81. § (3) bek. d) pont)

A jegyző évente beszámol minden Képviselő-testületnek a Közös Önkormányzati Hivatal munkájáról (Mötv. 81. § (3) bek. f) pont)

1. A jegyző és alkalmazottjai a Képviselő-testületek – egyeztetett – szervezeti és működési szabályzatában meghatározott gyakorisággal, legalább hetente kötelesek Kuncsorba és Örményes községben ügyfélfogadást tartani.
2. A Közös Önkormányzati Hivatal mindhárom Önkormányzatot érintő munkájával kapcsolatos kérdésekben szükség szerint együttes Képviselő-testületi ülésen kell határozni.
3. Fenti szabályozás aláírását követően válik hatályossá, de rendelkezéseit 2013. március 1. napjától kell alkalmazni.

Kelt: Tiszatenyő, 2013. június 28.

**ZÁRADÉK**

A **Közös Önkormányzati Hivatal ALAKításáról és fenntartásáról** szóló társulási megállapodást a fenntartó Önkormányzatok Képviselő-testületei 2013. július 1. napi hatállyal az alábbi testületi üléseiken hagyták jóvá:

Tiszatenyő Község Önkormányzatának Képviselő-testülete \_\_2013.(VI. 27.) számú határozat,

Örményes Község Önkormányzatának Képviselő-testülete \_\_/2013.(VI. 26.) számú határozat,

Kuncsorba Község Önkormányzatának Képviselő-testülete \_\_/2013.(VI. 25.) számú határozat.

|  |  |  |
| --- | --- | --- |
| **Kazinczi István** | **Rédai János** | **Fürj Jánosné** |
| PolgármesterTiszatenyő KözségÖnkormányzata | PolgármesterTiszatenyő KözségÖnkormányzata | PolgármesterTiszatenyő KözségÖnkormányzata |